Felvidék.ma

Fábry Zoltán Közéleti Napok: TRIANON 1918-1920 című kiállítás Szepsiben
2021-10-01 17:00 (Europe/Bratislava)
A Csemadok Szepsi Alapszervezete és a Fórum Kisebbségkutató Intézet tisztelettel meghív minden érdeklődőt a Fábry Zoltán Közéleti Napok keretében szervezett

TRIANON 1918-1920 című kiállítására

2021. október 1-én , 17.00-tól a Szepsi Csemadok Házba (Hviezdoslav u. 32)

bevezető előadás tart Simon Attila történész: 1919 – Államfordulat a Felvidéken címmel.

A kiállítás 2021. október 12-ig tekinthető meg.

Információk a csemadok@atlas.sk-n, vagy a 0905-207 549-es telefonszámon

XX. Ferenczy István Országos Képzőművészeti Verseny - felhívás
2021-09-24 - 2021-11-12
A Csemadok Országos Tanácsa megbízásábóla Csemadok Rimaszombati Területi Választmánya és a Gömör-Kishonti Művelődési Központ 2021- ben meghirdeti a XX. Ferenczy István Országos Képzőművészeti Versenyt.
A verseny témái:
1. Illusztrációk Csukás István műveihez / az író születésének 85. és halálának 1. évfordulója tiszteletére /
2. Élet a koronavírus árnyékában
3. Magyar várak a Felvidéken
Ajánlott technikák: grafika, festészet , linometszet
Kategóriák :
I. kategória: az alapiskolák 4 – 6. évfolyama ( a 8-éves gimnáziumok I. évfolyama)
II. kategória: az alapiskolák 7 – 9. évfolyama ( a 8-éves gimnáziumok II – IV. évfolyama)
III. kategória: középiskolások
Versenyfeltételek:
• A képzőművészeti versenybe csak A3-as és A2-es méretű rajzlapra készített alkotásokat lehet beküldeni, illetve csak ezeket fogja elbírálni a szakmai bizottság!
• A pályamunkán kérjük feltüntetni a kategóriát és a témát, az alkotó nevét, a felkészítő pedagógus nevét, az iskola címét, e-mail címét.
• A pályamunkákat nem küldjük vissza!
• A határidőn túl beérkezett munkákat a zsűri nem értékeli!
Beküldési határidő : 2021. november 12 !
Cím: Csemadok Oblastný výbor, Jesenského 5., 979 01 Rimavská Sobota
Az eredményhirdetésről, a díjak átadásáról és a legjobb pályamunkákból készített kiállítás megnyitójának időpontjáról és helyszínéről a díjazottakat időben tájékoztatjuk. Sajnos minden a járványhelyzettől és az éppen érvényben lévő rendeletektől függ !
A versennyel kapcsolatban érdeklődni lehet a következő telefonszámon: 0907 871 451

A Csemadok XXV. Országos Közgyűlése Érsekújvárban
2021-09-15 09:00
Napirend:
9,45 Gyülekezés a Czuczor-szobornál
9,50 Koszorúzás
10,00 Megnyitó, köszöntők
A munkaelnökség megválasztása.
Napirend elfogadása
A tanácskozási és a választási rend jóváhagyása
A Mandátumvizsgáló- és Szavazatszámláló, Jelölő – és Javasló Bizottság megválasztása
Elnöki beszámoló
Az Országos Ellenőrző Bizottság jelentése
A Mandátumvizsgáló Bizottság jelentése a határozatképességről
Az Alapszabály-módosító Bizottság jelentése
A Javasló Bizottság előterjesztése (1. rész, jelölések)
Választás
Ebéd
Vita
Az OT első ülése, az ülés határozatainak ismertetése
A Programalkotó Bizottság jelentése a Csemadok új programjának elfogadása
A Javasló Bizottság előterjesztése (2. rész, Határozati javaslat)
Zárszó, Himnusz
A tanácskozásra 2021. szeptember 15-én kerül sor Érsekújvárban, a Csemadok székházában. Meghívott vendégek az első órában kapnak lehetőséget a felszólalásra, a tanácskozás további része munka jellegű.
Megközelítőleg 16 órakor sajtótájékoztatót tartanak. A szervezők kérik a sajtó képviselőit, hogy részvételi szándékukat szeptember 10-ig jelezzék a csemadok@csemadok.hu címen.

Koncert: Régi korok zenéje Nánán
2021-08-22 16:00

27. Gömöri Magyarok Kulturális Ünnepélye 2021
2021-08-21 16:30
A Csemadok Rimaszombati Területi Választmányának hagyományos rendezvénye a Gömöri Magyarok Kulturális Ünnepélye, amelynek 27. évfolyama 2021. augusztus 21-én, szombaton, 16.30 órai kezdettel kerül megrendezésre a détéri kultúrházban.
A rendezvény társszervezői a Gömör-Kishonti Művelődési Központ, Détér község önkormányzata és a Csemadok helyi alapszervezete.
A kultúrműsorban a járásban működő hagyományőrző csoportok mellett bemutatkozik a felvidéki (dunamocsi) származású Lajos András, a Miskolci Nemzeti Színház tehetséges színművésze „In vino veritas – költők az igazság nyomában” című „ szomjoltó” versekből és bordalokból összeállított önálló műsorával.

A rendezvény a Kisebbségi Kulturális Alap anyagi támogatásával valósul meg.

62. Országos Kulturális Ünnepség a Csemadok-kertben Rozsnyón
2021-08-21 15:00

Szent István-napi ünnepség Tornalján
2021-08-20 17:30
MEGHÍVÓ
A CSEMADOK Tornaljai Területi Választmánya és Alapszervezete
és a Rákóczi Szövetség Tornalja és Vidéke Polgári Társulás
2021. augusztus 20-án (péntek)
Szent István-napi ünnepséget rendeznek:
17.30 – Ünnepi megemlékezés és a honfoglalási emlékmű megkoszorúzása
a Templom téren
18.30 – Baráti találkozó a Rákóczi Magyar Ház udvarán
Ünnepi beszédet mond Tamás Ákos
A szervezők tisztelettel várnak minden érdeklődőt.

Szent István-napi ünnepség és Hajnácska szobrának felavatása
2021-08-20 16:00
A Csemadok Ajnácskői Alapszervezete és Ajnácskő Község Önkormányzata 2021. augusztus 20-án, pénteken Ajnácskőn Szent István-napi ünnepséget tart.
A műsor a következő:
16.00 óra
Szentmise és kenyéráldás
Koszorúzás a Szent István szobornál
Ünnepélyes Hajnácska szoboravatás
Vacsora
21.00 óra
Tűzijáték és piknik a várban

XXII. ŐSZIRÓZSA magyarnóta-énekesek országos versenye
2021-08-17 - 2021-09-20
A Csemadok Országos Tanácsa megbízásából a Csemadok Nagykürtösi Területi Választmánya 2021. október 09-10-én rendezi meg a XXII. ŐSZIRÓZSA magyarnóta-énekesek országos versenyét, ha időközben nem lépnek életbe újabb országos korlátozások. Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2021. szeptember 20-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku,
991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA” .
Az érdeklődők bővebb tájékoztatást kérhetnek a Csemadok NTV telefonszámán:
0907 85 62 96. A jelentkezőknek részletes információt küldünk.
A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy beszerezhetők a Csemadok területi választmányain.

CSEMADOK 70. kulturális ünnepélye és Szövetkezeti Nap Bősön
2021-08-15 15:00

58. Járási Dal- és Táncünnepély
2021-08-14 08:00 - 17:00 | Óvoda udvara, Kolzsnéma, Szlovákia
A Csemadok Komáromi Területi Választmánya 2021. augusztus 14. szombaton rendezi meg az 58. Járási Dal- és Táncünnepélyt Kolozsnémán az óvoda udvaron.
MŰSOR
14:00 Köszöntőt mond Szalay Rozália Kolozsnéma polgármestere és Petheő Attila, a Csemadok Komáromi Területi Választmány elnöke
14:10 Hagyományőrző- és kultúrcsoportok:
Belevalók – musical kavalkád, Dunaradvány
Patina – tánc, Path
Jácint Népdalkör, Lakszakállas
Gyöngyösbokréta Néptánccsoport, Szentpéter
Fagyöngy Vegyes Éneklőcsoport, Ímely
Jázmin Éneklőcsoport, Bátorkeszi
Szuper Nagyik, Ímely
Carpedante music – jazz, pop, folk, Komárom
18:00 Tombola
20:30 R-GO koncert
22:00 Utcabál
Kisérő programok:
RETRO autó-motor találkozó
Kirakodó, kézműves vásár, könyvbörze, gyermekjátékok
Motorcsónakos átkelés a Dunán Kolozsnéma és Gönyü között (az aktuális határátkelési szabályok szerint)
Szervezők: Csemadok Komáromi Területi Választmánya, Kolozsnéma Önkormányzata, Csemadok Kolozsnémai Alapszervezete
A rendezvény támogatói: Kisebbségi Kulturális Alap, Bethlen Gábor Alap
Műsorváltozás jogát fenntartjuk!

Csemadok-nap Diószegen
2021-08-07 18:30
Augusztus 7-én, szombaton 18.30 kezdettel szervezik meg a Csemadok-napot a diószegi Innovatech épület előtt.
A részletes program a plakáton olvasható.

Vajda Márta és Furman Zita a Rákóczi Magyar Házban
2021-07-16 17:00 | Rákóczi Magyar Ház
A Szlovákiai Magyar Társadalmi és Közművelődési Szövetség – CSEMADOK Tornaljai Területi Választmánya tisztelettel meghívja az érdeklődőket a gömörhorkai VAJDA MÁRTA amatőr festőművész alkotásait bemutató kiállítás megnyitójára valamint Furman Zita: Lia álmai c. meséskönyve bemutatójára 2021. július 16-án (péntek) 17,00 ó. kezdettel Tornalján a Rákóczi Magyar Házban.
A járványhelyzetre vonatkozó szabályok betartása kötelező.
Minden érdeklődőt tisztelettel várnak.

Könyvbemutató: Felszántott tömegsírok
2021-06-09 17:00 | Csemadok Rákosi Ernő terme
A Csemadok Pozsonyligetfalui Alapszervezete és a Ligetfalu Polgári Társulás közösen szervezi meg június 9-én, szerdán 17.00 órai kezdettel Dunajszky Géza Felszántott tömegsírok című könyvének a bemutatóját a pozsonyi Csemadok Rákosi Ernő Nagytermében.

Mács József Online Vers- és Prózamondó Verseny
2021-05-14 - 2021-06-30
A Csemadok Országos Tanácsa és a Csemadok Ifjúsági Tagozata online vers- és prózamondó versenyt hirdet. Beküldési határidő 2021. június 30.
A versenyt mindig valamely irodalmi jelesünk évfordulója jegyében szervezik meg. A versennyel idén a Felvidék krónikásának nevezett Mács József emléke előtt tisztelgnek, aki idén ünnepelte volna kilencvenedik születésnapját.

A verseny kategóriái
VERS
1. kategória – alsó tagozatos tanulók
2. kategória – felső tagozatos tanulók
3. kategória – középiskolások
4. felnőttek
PRÓZA (hossza maximum 5 perc)
1. kategória – alsó tagozatos tanulók
2. kategória – felső tagozatos tanulók
3. kategória – középiskolások
4. felnőttek
Az online versenybe bárki jelentkezhet, a kritérium, hogy (cseh)szlovákiai magyar író művét adják elő.

A videófelvételeket fekvő formátumban kérjük elküldeni a csemadokelsokezbol@gmail.com e-mail címre, az alábbi adatok megadásával:
Versenyző neve:
Életkora:
Oktatási intézmény, amelyet látogat:
Felkészítő neve:
Mű szerzője és címe:
A versenyzők a versenyen való részvételről oklevelet kapnak. A videókat feltöltik a YouTube csatornára és a közösségi hálóra, ahol közönség szavazást indítanak, a legtöbb szavazatot kapó művek előadói könyvcsomagot kapnak ajándékba.
Beküldési határidő 2021. június 30.
